जेएमएम ने राज्य सरकार को बताया विफल
मीडिया से बात करते झामुमो नेता।
छहमुहान चौक पर सीएम का पुतला फूंका
भास्करन्यूज | मेदिनीनगर
जेएमएमजिला अध्यक्ष राजेन्द्र कुमार सिन्हा ने कहा कि झारखंड की भाजपा नेतृत्व वाली रघुवर सरकार अपने एक साल के कार्यकाल में जनता के साथ किये वादे को पूरा करने में विफल रही है।
राज्य सरकार राज्य के जल, जंगल जमीन समेत यहां की जनता के साथ अपने चुनावी वादे के विरुद्ध पूंजीपतियों को लाभ पहुंचाने में लगी है। राज्य की जनता को धोखा देने के लिए सरकार झूठ की खेती एवं ट्रासफर पोस्टिंग में लगी है। गरीबों को उजाड़ने के साथ साथ शहीदों के सम्मान के नाम पर झारखंडियों को अपमानित किया जा रहा है।
बीते एक साल में राज्य की जनता ठगा महसूस कर रही है। इसको लेकर झारखंड मुक्ति मोर्चा गंभीर चिंतन के पश्चात राज्य सरकार को गत एक वर्ष के शासन प्रणाली को फेल मानते हुए जनता के सवालों पर सचेत करती रही है।
उन्होंने कहा कि मुख्यमंत्री रघुवर दास से मांग की जा रही है कि पलामू जिला मुख्यालय में मेडिकल कॉलेज का शिलान्यास अपने घोषणा के अनुसार शीघ्र करें। इस अवसर पर मुनव्वर जमा, संजीव तिवारी, संजीव सिंह, अख्खतर जमा, इकबाल अहमद, राजमुनी मेहता सहित आदि लोग शामिल थे।
रघुवरसरकार को नहीं है जनता की चिंता
सोमवारशाम में जेएमएम ने छहमुहान चौक पर सीएम रघुवर दास का पुतला दहन किया। मौके पर नेताओं ने भाजपा सरकार को पूरी तरह मनमानी करने वाली सरकार बताया। नेताओं ने कहा कि सरकार को जनता की चिंता नहीं। इस अवसर पर जिलाध्यक्ष राजेंद सिन्हा सहित मुनव्वर जमा, संजीव तिवारी, संजीव सिंह, अख्खतर जमा, इकबाल अहमद, राजमुनी मेहता सहित आदि उपस्थित थे।
awa_Deva hin_Deva bho_Deva bho_Deva awa_Deva hin_Deva hin_Deva hin_Deva hin_Deva hin_Deva